സ്വത്ത് തര്ക്കത്തില് മദ്യപാനിയായ മകന്റെ മര്ദ്ദനം: പിതാവിന് പിന്നാലെ മാതാവും മരിച്ചു ചേര്പ്പ്: സ്വത്ത് തര്ക്കത്തെ തുടര്ന്നുണ്ടായ വഴക്കിനിടെ മദ്യപാനിയായ മകന് ഇരുമ്ബ് വടിക്ക് മര്ദ്ദിച്ച പിതാവിന് പിന്നാലെ മാതാവും മരിച്ചു. അവിണിശേരി എഴുകമ്ബനി കറുത്തേടത്ത് രാമകൃഷ്ണന് 85, ഭാര്യ തങ്കമണി 75 എന്നിവരാണ് മരിച്ചത്. സംഭവശേഷം സമീപത്തെ ബാറിന് മുന്നില് ബഹളമുണ്ടാക്കിയ മകന് പ്രദീപിനെ 50 നെടുപുഴ പൊലീസ് അറസ്റ്റു ചെയ്തു. രാമകൃഷ്ണന് ചൊവ്വാഴ്ച രാത്രി പത്തരയ്ക്കും തങ്കമണി ഇന്നലെ പുലര്ച്ചെയുമാണ് മരിച്ചത്. ചൊവ്വാഴ്ച രാത്രി ഏഴിനായിരുന്നു സംഭവം. മദ്യപിച്ചെത്തിയ പ്രദീപ് സ്വത്ത് തര്ക്കത്തെ തുടര്ന്ന് മാതാപിതാക്കളെ ആക്രമിക്കുകയായിരുന്നു. തുടര്ന്ന് ഇരുമ്ബ് കമ്ബി കൊണ്ട് ഇരുവരുടെയും തലയിലും കഴുത്തിലും അടിച്ചു. ആദ്യം രാമകൃഷ്ണനെയാണ് ആക്രമിച്ചത്. തടയാന് ശ്രമിച്ച തങ്കമണിക്കും മര്ദ്ദനമേറ്റു. വീട്ടില് ചോരയില് കുളിച്ച് കിടന്ന ഇരുവരെയും നാട്ടുകാരും അയല്വാസികളും ചേര്ന്ന് തൃശൂര് ജനറല് ആശുപത്രിയിലെത്തിച്ചു. സ്ഥിതി ഗുരുതരമായതോടെ ഗവ. മെഡിക്കല് കോളേജിലേക്ക് മാറ്റി. മരക്കമ്ബനി തൊഴിലാളിയാണ് പ്രദീപ്. സഹോദരന് പ്രസാദ് എട്ടുമുനയില് കുടുംബത്തോടൊപ്പമാണ് താമസം. പ്രസാദ് മാതാപിതാക്കളില് നിന്ന് പണം വാങ്ങുന്നത് കുടുംബവഴക്കിന് കാരണമാകാറുണ്ടെന്നും മദ്യപിച്ചെത്തുന്ന പ്രദീപ് മാതാപിതാക്കളെ പതിവായി മര്ദ്ദിക്കാറുണ്ടെന്നും നാട്ടുകാര് പറഞ്ഞു. മാതാപിതാക്കളെ ആക്രമിച്ച ശേഷം ബാറിന് മുന്നിലെത്തിയ പ്രസാദ് വഴിയിലൂടെ പോകുന്നവരെ അസഭ്യം പറഞ്ഞതായും നാട്ടുകാര് പറഞ്ഞു. പ്രദീപിന്റെ ശല്യം സഹിക്കാതെ ഭാര്യയും മക്കളും കഴിഞ്ഞ ദിവസം അവരുടെ വീട്ടിലേക്ക് പോയിരുന്നു.